NaiveNeuron/SloPal huggingface dataset:
Zemanová, Anna, poslankyňa NR SR (2018-01-31):
Ďakujem pekne za slovo, naozaj nebudem čas naťahovať, a čo som potrebovala povedať, som povedala v prvom čítaní. Moje poznámky neboli akceptované ani nereflektujú vo vašich..., ani v spoločnej správe, ani v nejakých pozmeňujúcich návrhoch. Avšak to, čo, prečo to je potrebné, aby som vystúpila, je reakcia na súčasnú situáciu, ktorá vyplýva zo zákona o nájme poľnohospodárskych pozemkov a situácii, kde žiadate..., kde užívatelia náhradných pozemkov musia požiadať o nové vydanie rozhodnutia do 28. februára tohto roku. Ide o 100-tisíc ľudí a len podľa slov pani ministerky tak na vyjadrenia ministerstva okolo 50-tisíc ľudí túto žiadosť nepodá nie z dôvodu, že by nechceli, ale jednoducho aj pravdepodobne z toho dôvodu, že nebudú vedieť reagovať na túto krátku lehotu, keď 26 rokov užívali svoje pozemky a teraz majú 5 mesiacov na to, aby podali žiadosť, a ak ju nepodajú, tak koncom roka prídu o možnosť tieto náhradné pozemky užívať. Preto si dovoľujem požiadať toto ctené plénum o možno trošku neštandardný postup, ale v mimoriadnych situáciách sa využíva, bol aj na ostatnej schôdzi použitý, kde nepriamou novelou sa upraví trošku, samozrejme, problematike blízky, blízky zákon, ktorý má, môj pozmeňujúci návrh upravuje lehotu. To znamená, lehotu predlžuje z dátumu 28. februára na koniec roka, pretože súhlasíme s tým, že by, to upratanie je potrebné, avšak je potrebné, aby bolo viacej času, aby ľudia dostali informáciu. A druhý bod je ten, aby okresné úrady rozhodli v súlade so správnym konaním. To znamená v lehotách, ktoré ukladá správny poriadok, to znamená 30, resp. 60 dní. Naozaj, naozaj nie je dôvod, aby na to mali 24 mesiacov. Tak toto je môj pozmeňujúci návrh, ktorý by som teraz prečítala, a tým by som aj môj čas rozpravy skončila. Čiže pozmeňujúci a doplňujúci návrh poslancov Národnej rady Anny Zemanovej, Alojza Baránika k vládnemu návrhu zákona, ktorým sa mení a dopĺňa zákon č. 97/2013 Z. z. o pozemkových spoločenstvách v znení zákona č. 34/2014 Z. z. a ktorým sa menia a dopĺňajú niektoré zákony: Za čl. IV sa vkladá nový článok V, ktorý znie: Zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení zákona č. 549/2004 Z. z., zákona č. 571/2007 Z. z., zákona č. 274/2009 Z. z., zákona č. 396/2009 Z. z., zákona č. 57/2013 Z. z., zákona č. 145/2013 Z. z., zákona č. 363/2014 Z. z., zákona č. 24/2015 Z. z., č. 153/2017 Z. z. a zákona č. 291/2017 Z. z. sa mení takto: 1. V § 12b ods. 11 sa vypúšťajú slová „ak tento zákon v § 24c neustanovuje inak“. 2. V § 24c ods. 1 sa slová „28. februára“ nahrádzajú slovami „31. decembra“. 3. V § 24c sa vypúšťa odsek 2. Súčasne sa zrušuje označenie odseku 1. Nasledujúce články sa primerane prečíslujú. Zmeny navrhované v tomto bode nadobúdajú účinnosť dňom vyhlásenia, čo sa premietne do článku upravujúceho účinnosť. Ďakujem pekne za vypočutie a verím, že nájde podporu v parlamente môj pozmeňujúci návrh.
Hrnčiar, Andrej, podpredseda NR SR (2019-03-27):
Otváram rozpravu v treťom čítaní. Hlási sa niekto do rozpravy? Nie je tomu tak. Vyhlasujem rozpravu za skončenú.
Hrnčiar, Andrej, podpredseda NR SR (2019-12-03):
Prosím, prezentujme sa a hlasujme. (Hlasovanie.) Prítomných 128, za 90, proti 18, zdržalo sa 15, nehlasovali 5. Sme v treťom čítaní , otváram rozpravu v rámci tretieho čítania. Hlási sa niekto do rozpravy? Nie je tomu tak. Vyhlasujem všeobecnú rozpravu za skončenú.
Glváč, Martin, podpredseda NR SR (2019-09-13):
Poprosím o kľud v sále. Nech sa páči, ďalší v rozprave je pán poslanec Marček. Nech sa páči, máte, mikrofón je váš. (Reakcie z pléna.) Poprosím o kľud v sále, pani poslankyňa, pán poslanec, kľud v sále. Pán Marček, nech sa páči, máte slovo.
Blanár, Juraj, podpredseda NR SR (2021-10-06):
Pán poslanec Kazda bol posledný. Pani poslankyňa, chceli ste reagovať? Takže týmto sme teda definitívne vyčerpali rozpravu a vyhlasujem rozpravu za uzavretú. Pán navrhovateľ v záverečnom slove nemá záujem vystúpiť. Pán spravodajca, nech sa páči, dávam vám slovo.
Svoboda, Zdenko, poslanec NR SR (2024-02-06):
Ďakujem za slovo, pán predsedajúci. Súhlasím s tým, čo tu bolo zo strany pána ministra vnútra uvedené. Je potrebné tieto dôležité fakty uvádzať, pripomínať, keďže zo strany opozície sú asi účelovo opomenuté. Aktuálne už nejde o novelizáciu Trestného zákona, ale v prvom rade je to manifestácia na podporu prezidentského kandidáta pána Ivana Korčoka. Opoziční poslanci urobia všetko pre to, aby obštrukciami a jalovými rečami debatu čo najviac predlžovali a burcovali občanov až do termínu prezidentských volieb, na ktorých je vždy prítomný v prvom rade Ivan Korčok. Opozícii nejde však o vecnú diskusiu. Pokiaľ táto téma neustále žije, tým sa dá lepšie využiť v prezidentských voľbách. Aj čo sa týka zrušenia Úradu špeciálnej prokuratúry, tak Daniel Lipšic sa už verejne vyslovil, že v záujme zachovania tejto inštitúcie odíde zo svojho postu. Pýtam sa, čo sa doteraz udialo? Nič. Pán Lipšic si užíva svoju funkciu. Jemu nezáleží na tejto inštitúcii, ale iba na sebe samom. Táto osoba je už dostatočne zdiskreditovaná a pomaly každý týždeň sa dozvedáme stále nové a nové informácie, ktoré nás však neprekvapujú, ale, naopak, utvrdzujú v tom, že v tejto pozícii nemôže pokračovať. Ďakujem.
Mikuš, Jozef, poslanec NR SR (2013-09-06):
Len veľmi krátko zareagujem. Ďakujem za faktickú poznámku. Pán kolega Blanár, ja som vo svojom vystúpení predložil pár myšlienok alebo tém, ktoré tento návrh zákona nerieši. Myslím si, že z môjho pohľadu by teoreticky aj prakticky bolo nekorektné, keby som dal pozmeňujúci návrh v druhom čítaní ohľadne počtu volebných obvodov. Ide to nad rámec návrhu zákona. Tu ide o ambíciu predkladateľa. A celé pripomienkové konanie a celé naše druhé čítanie by malo sa točiť alebo byť obsiahnuté v rámci toho, čo je predložené. To je korektný postup legislatívy. Ja viem, že vy máte tendenciu tu meniť zákony tak, že príde do parlamentu návrh zákona, ktorý má jednu stranu, a poslaneckým návrhom ďalších dvanástich strán sa úplne zmení celá filozofia zákona. Ale toto je cieľ tak citlivého zákona, ako je volebný zákon? To tu šiesti, ôsmi alebo desiati vyjednávači sa dohodnú na tak dôležitých záveroch, ktoré sa potom dajú do tak dôležitého zákona, ako je volebný zákon? Takto si ty predstavuješ diskusiu a riešenie legislatívy na Slovensku? Veď sa netýka len politických strán a politikov ten volebný zákon. Jeden z kolegov tu povedal, že to sa týka aj ľudí. Veď práve o to ide. A je len o ambíciách predkladateľa, na čo si trúfne v daný okamih diskutovať, navrhovať na základe toho, akým spôsobom osloví ľudí. A ja hovorím, uznávam, že pán minister nie je v ľahkej situácii, aby hovoril o takto dôležitých otázkach, ak nie je politická vôľa. A skonštatoval som, asi politická vôľa teraz nie je. A otvoril som otázky, o ktorých by sme mali v budúcnosti diskutovať v súvislosti so zákonmi, ktoré dnes preberáme. Ďakujem.
P. Hrušovský, predseda NR SR: (2003-12-04):
(Hlasovanie.) 122 prítomných, 122 za návrh. Pripomienku pána prezidenta pod bodom 3 sme schválili. Budeme hlasovať o štvrtej pripomienke s odporúčaním výboru... J. Drgonec, poslanec: Gestorský výbor odporúča schváliť.
Bartek, Michal, poslanec NR SR (2023-11-15):
Ďakujem veľmi pekne za slovo. Pán kolega Dvořák, ja nie som expert na zdravotníctvo, ale ako podpredseda Trenčianskeho kraja sa vyjadrím k tomu, čomu sa venujem už posledného pol roka, a to je rekategorizácia nemocnice na Myjave, za ktorú my ako župa bojujeme a vyzbierali sme aj viac než 30-tisícovú petíciu proti tejto rekategorizácii, pretože stojí naozaj na hlinených nohách. Najdôležitejší parameter, a to geografická dostupnosť a dojazdnosť, ja osobne som bol párkrát aj na rokovaní na ministerstve zdravotníctva, ako aj túto tému konzultujem s primátorom mesta Myjavy Halabrinom, tak si predstavte, ministerskí úradníci úradovali s tým, že povedali, že geografická dostupnosť a dojazdnosť pre Myjavu je výhodná na to, aby bola rekategorizovaná do 1. kategórie. Čo nie je pravda a poviem vám to prečo. Pretože nechceli nám tú analýzu ukázať a pýtali sme sa tých ministerských úradníkov, že odkiaľ majú túto analýzu, a povedali, že ju majú z fakulty dopravy zo Žilinskej univerzity. A tak si predstavte, že my sme aj sa dotazovali Žilinskej univerzity, nech nám pošlú oni priamo túto, túto analýzu, a povedali, že nikdy takúto analýzu na geografickú dostupnosť a dojazdnosť pre nemocnicu na Myjave pre ministerstvo zdravotníctva nepripravili a môžu potvrdiť už iba na základe údajov, ktoré majú z prvej ruky, že takúto geografickú dostupnosť a dojazdnosť na rekategorizáciu do 1. kategórie nemocnica na Myjave nemá. Čiže keď tá reforma má byť, tak musí stáť na jasných, tvrdých a nespochybniteľných dátach. A podotýkam, že nemocnica na Myjave je jedna z mála nemocníc, ktorá dokáže hospodáriť s vyrovnaným rozpočtom a je personálne absolútne zastabilizovná. Ďakujem.
Kuffa, Štefan, poslanec NR SR (2020-04-24):
Pán poslanec Blanár, dovolím si niekoľko slov. Tak ako si to povedal, chýbajú tu merateľné prvky. Ťažko budeme kontrolovať naplnenie obsahu programového vyhlásenia vlády. Mne veľmi vadilo to, že programové vyhlásenie vlády, ako si to v úvode povedal, bolo predložené tejto ctenej snemovni na poslednú chvíľu. Dokonca mnohí poslanci sme nemali priestor ani čas sa prihlásiť do tej písomnej rozpravy, lebo, poviem to tak, rafinovane sa to otvorilo, aj keď sme v podstate vzniesli tú požiadavku, že sa chceme prihlásiť do písomnej rozpravy, tak to už bolo uzavreté, že nie je možné sa prihlásiť. Toto, myslím si, že ešte táto snemovňa nezažila, nehovoriac tuná o mnohých iných veciach, kde tá sloboda slova je potláčaná v priamom prenose, keď tu niektorí predsedajúci, ktorí sú v mladšom veku, nám skáču do reči a vypínajú nám mikrofóny. Pán kolega Šuliga (Šeliga, pozn. red.), darmo sa smejete, áno, vás sa to týka. (Reakcie z pléna.) Dovolím si povedať, že ten obrovský zásobník riešení, ktorý tuná je, tak si budú vyberať len nejaké perličky z programového vyhlásenia vlády, tak ako to pán Sulík, ako povedal. Potom sa pýtam oprávnene, načo predkladáte tak obsiahle programové vyhlásenie vlády, ktoré obsahuje 121 strán, z ktorých si budete len vyberať nejaké perličky? Veľmi čo mi vadí v tom programovom vyhlásení vlády, naozaj je to, že jednoducho tuná zavádzame policajný a udavačský štát. Tak ako si to, kolega, povedal, že odmeňovať udavačov a dávať im 50 %, ja to mám tiež podčiarknuté v tom programovom vyhlásení vlády, budú udavači, ktorí si vytvoria tuná biznis na základe tohto programového vyhlásenia vlády. K zdravotníctvu a ten unitárny systém a pluralite zdravotných poisťovní, rovnako to dokumentuje... (Prerušenie vystúpenia časomerom.)
M. Číž, podpredseda NR SR: (2007-05-09):
(Hlasovanie.) Prítomných 137 poslancov, za návrh 136 poslancov, nehlasoval 1 poslanec. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, pán spravodajca.
V. Jasaň, poslanec: (2006-12-13):
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 20. novembra 2006 č. 141 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný návrh zákona prerokovali v druhom čítaní v určených lehotách 24. januára 2007 a gestorský výbor 26. januára 2007. Prosím, pán predsedajúci, aby ste otvorili rozpravu k tomuto zákonu.
Šimečka, Michal, podpredseda NR SR (2024-06-26):
Ďakujem. Pán poslanec Spišiak, nech sa páči.
Martvoň, Anton, poslanec NR SR (2013-06-18):
Ďakujem pekne. Pán poslanec Lipšic, v podstate ja pôjdem trošku v inom štýle, ako ste možno zvyknutý. Vy ste tu spomínali systém sovietskej prokuratúry. Ja si dovolím s vami v tom, že by to, tento systém Slovenská republika mala, nesúhlasiť. Kebyže ho máme, tak už v ´93 by nás neboli prijali do Rady Európy. Myslím si, že možno nejaké prvky toho sovietskeho systému prokuratúry ako také zostali, ale všade, vo všetkých komentároch je jasne konštatované, že silné postavenie prokuratúry od toho ´89 roku upadalo a nakoniec tá prokuratúra nemá také postavenie, ako má povedzme v tom sovietskom systéme. Čo sa týka tohto vášho argumentu, dovolím si poukázať aj na to, že aj správa Benátskej komisie z roku 2010, ktorá jasne rozoberala, analyzovala systémy prokuratúry ako takej v členských štátoch Rady Európy, Slovensko nespomenula ani jedným slovom, že by malo takýto systém. Samozrejme, uvádza tam, že sú rôzne systémy, ktoré sa zbližujú, ovplyvňujú ako také, ale sovietsky systém jedine, čo vytkli, tak bol štát Ukrajina, ktorý v podstate, alebo Rusko nerozoberali teda. Čo sa týka ešte generálneho prokurátora, ja si dovolím poukázať iba na to, že vzhľadom na to, že dva roky sa tu nič, alebo teda sa tu všetci iba hádajú ohľadom toho, myslím si, že občania sú už z toho unavení a každý z občanov chce, aby tá Generálna, tá Generálna prokuratúra už mala svojho pána. A ja som osobne toho názoru, že my teraz si myslíme, že Rada prokurátorov nám odporučila odborníka, toho ja osobne aj podporím. Vy keď máte iný názor, tak ako ste avizovali, ak budete pri moci o dva a pol roka, myslím si, že tiež nebudete nejako extra dlho diskutovať, urobte si potom po svojom. Pre mňa je dôležité... (Prerušenie vystúpenia časomerom.)
Šeliga, Juraj, podpredseda NR SR (2021-01-29):
Ďakujem. Prezentujme sa, prosím, a hlasujme. (Hlasovanie.) Prítomných 118, za 96, proti nikto, zdržalo sa 22, hlasovali všetci prítomní. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, výbory.
Bugár, Béla, podpredseda NR SR (2011-07-01):
Nech sa páči, pán poslanec Jarjabek, môžete reagovať na faktické poznámky.
Laššáková, Jana, podpredsedníčka NR SR (2014-02-06):
S reakciou pán poslanec Šebej, nech sa páči.
Muňko, Dušan, poslanec NR SR (2017-04-06):
Pán poslanec, všetko sa dá zdeformovať. Ja sa vyjadrím, teraz za chvíľočku budem vystupovať. Ale pokiaľ sa týka Sociálnej poisťovni. Aj tí vaši dvaja chorí pacienti najprv idú všeobecnému lekárovi, potom odbornému a potom prídu k posudkovému lekárovi, ktorí na základe dokladov, či už od všeobecných a potom odborných, posudzujú, aká je to invalidita. Ak je nejaký problém, treba sa obrátiť. Ľudský faktor z hľadiska posudkových lekárov môže zlyhať. Ale pokiaľ sa týka pána Tománka. Pán Tománek mohol byť stopercentný invalid, bol vyliečený a bol prehodnotený. Čiže posudková komisia, tak ako prehodnocuje, keď má niekto, je onkologický pacient a vyzdravie, tak ho prehodnotí. A ešte by som poprosil jednu vec. Prekvapuje ma, lebo vy ste inteligentný človek, nikto okrem posudkového lekára a lekárov, ktorí prichádzajú, nemôže prísť k osobnej karte. To, čo ste tu povedali, je na žalobu. Pretože jednoducho osobná karta je osobná karta. Ani riaditeľ Sociálnej poisťovne, nie riaditeľ, lebo k tomu sa to tiež nedostane, ani vedúci pobočky, resp. riaditeľ pobočky príslušnej nemôže do tohto systému vstúpiť. Lekári sú osobitná kapitola. To treba povedať jednu vec. Takže prekvapuje ma to a prekvapujú ma aj iné veci, ktoré ste tu povedali. Ale vrátim sa k nim podrobnejšie, pretože je to tragédia, že táto kauza sa vôbec dostala do parlamentu. Je to tragédia hlavne pre všetky deti, ktoré sú v týchto zariadeniach, ale aj v detských domovoch. Ale je to tragédia aj pre rodinných príslušníkov a je to tragédia pre celú spoločnosť. (Reakcie z pléna.) A pán minister, pán minister... (Prerušenie vystúpenia časomerom.)
Laššáková, Jana, podpredsedníčka NR SR (2015-06-17):
Na vystúpenie pána poslanca s faktickými poznámkami páni poslanci Petrák, Blanár a Fitz. Končím možnosť prihlásiť sa s faktickými poznámkami. Nech sa páči, pán poslanec Petrák.
Sulík, Richard, predseda NR SR (2011-03-23):
Prosím, hlasujte, teraz. (Hlasovanie.) Prítomných 147 poslancov, hlasovalo 79 za, 4 proti, 64 sa zdržalo. Národná rada sa uzniesla, že tento návrh zákona prerokuje v druhom čítaní.
Kollár, Boris, predseda NR SR (2020-03-24):
(Zaznievanie gongu.) Vážené poslankyne, vážení poslanci, dovoľte, aby som vás informoval o výsledkoch poslaneckého grémia. Nakoľko nám bolo oznámené, že ani pán poslanec Baránik, ani jeho dcéra nemá potvrdené toto ochorenie, ani nemá momentálne žiadne tieto príznaky, cez to všetko pán poslanec Baránik ostal doma, čo si myslím, že je správne. Ďalej sme sa dohodli, že budeme pokračovať v tejto schôdzi. Rovnako sme sa dohodli, aby sme tu zbytočne netrčali niekoľko dní, sme sa dohodli, že prerokujeme tieto dva návrhy v skrátenom legislatívnom procese, okamžite prejdeme na odsúhlasenie potom do prvého čítania, budeme hlasovať hneď po ňom. Zvoláme výbory a po nich by sme chceli uzavrieť. Možnože budeme končiť aj o siedmej, o ôsmej. Nepôjdeme podľa rokováku, ale pôjdeme, dokým o týchto návrhoch zákonov nerozhodneme, aby sme sa nemuseli tu zbytočne stretávať niekoľko dní. Taká bola dohoda na grémiu. Je súhlas všeobecný? (Nesúhlasná reakcia pléna.) Áno? (Nesúhlasná reakcia pléna.) Dobre, dávam hlasovať. (Hlasovanie.) Prítomných 130, za 100, proti 13, zdržalo sa 12, nehlasovalo 5. Schválené. Máme tuná ďalší procedurálny návrh od pána Mariana Kotlebu. Nech sa páči, pán Marian Kotleba, pán poslanec Kotleba, máte slovo.
M. Damborská, poslankyňa: (2006-10-18):
Pýtam sa vás, prečo ste neprijali taký zákon, ktorý by vyriešil dofinancovanie neštátnych zariadení na úroveň štátnych? Prečo ste neprijali taký zákon, aby bol obyvateľ v sociálnom zariadení financovaný priamo na hlavu, na osobu? Samosprávne kraje dotáciu rozpúšťajú v tom ktorom roku, až konkrétne Nitriansky samosprávny kraj 5. mája. Pýtam sa vás, keď tak plačete nad neziskovými organizáciami, z čoho majú žiť ľudia v týchto neštátnych zariadeniach, keď od januára do mája nedostali výplatu, z čoho sa majú uhrádzať potravinové faktúry a z čoho vlastne takéto neziskové organizácie majú existovať. Tretí sektor slúžil na spolitizovanie vašej vlády a slúžil pre vás a prepáčte, mám na to veľmi vážne dôvody, že to hovorím. Je to pravda.
P. Hrušovský, podpredseda NR SR: (2001-10-04):
(Hlasovanie.) Prítomných 101, za 93, zdržalo sa 7, nehlasoval 1. Uvedené body zo spoločnej správy sme schválili. M. Benkovský, poslanec: Ďalej odporúčam, aby sme pristúpili k hlasovaniu o pozmeňujúcich a doplňujúcich návrhoch vyslovených a predložených v rozprave. V rozprave vystúpili dvaja páni poslanci, z toho pán poslanec Mesiarik predložil pozmeňujúci návrh tohto znenia – v § 30 sa vypúšťa celé znenie a nahrádza sa novým znením: „Oslobodenie, úľavy a iné zvýhodnenie uplatnené podľa predpisov platných pred nadobudnutím účinnosti tohto zákona sa uplatnia až do uplynutia lehoty, do ktorej sa na ne oslobodenie...“
Sólymos, László, minister životného prostredia SR (2016-10-20):
Ďakujem pekne za otázku. Ministerstvo má informácie o vypovedaní zmlúv, niektoré OZV s obcami. V súčasnosti nie je možné povedať, o aký počet výpovedí sa jedná, nakoľko takéto informácie jednoducho nemáme. Ide však o štandardné vypovedanie zmluvného vzťahu OZV, výrobca, zo strany výrobcu, ktoré je ustanovené v § 27 ods. 14 zákona o odpadoch, pričom zmluvu je výrobca oprávnený vypovedať k 31. decembru kalendárneho roka bez udania dôvodu a doručená musí byť 60 dní pred..., OZV, minimálne 60 dní pred ukončením zmluvného vzťahu. K otázke neuhrádzania faktúr. OZV majú uhrádzať faktúry za nakladanie s odpadom zberovým spoločnostiam pôsobiacim na území obce a nie obciam, samosprávam samotným. OZV je povinná odobrať celé množstvo oddelene zbieraných zložiek komunálnych odpadov v obci... (prerušenie vystúpenia predsedajúcim)
Bugár, Béla, podpredseda NR SR (2018-02-01):
Pýtam sa, či je všeobecný súhlas. (Súhlasná reakcia pléna.) Áno, ďakujem pekne. Takže ešte raz sa vrátime k tomu návrhu na zmeny v zložení výborov a stálych delegácií. Chce sa niekto vyjadriť? Nie, takže pristúpime k hlasovaniu. (Hlasovanie o návrhu na zmeny v zložení výborov Národnej rady Slovenskej republiky a zmeny v zložení stálych delegácií Národnej rady a voľbu predsedu skupiny priateľstva v rámci Slovenskej skupiny medziparlamentnej únie, tlač 847.) Prezentujme sa a hlasujme o tomto návrhu. (Hlasovanie.) Prítomných 137 poslancov, za hlasovalo 137. Konštatujem, že navrhnuté uznesenie sme schválili. Teraz pristúpime k hlasovaniu o bode č. 10 programu, teda o druhom čítaní o vládnom návrhu zákona, ktorým sa mení a dopĺňa zákon č. 369/1990 Zb. o obecnom zriadení (tlač 755). Dávam slovo pánovi poslancovi Jakabovi, ktorý ako spravodajca z výboru pre verejnú správu a regionálny rozvoj bude uvádzať jednotlivé hlasovania. Pán poslanec, nech sa páči, máte slovo. (Hlasovanie o vládnom návrhu zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov , tlač 755.)
Goga, Pavol, poslanec NR SR (2013-06-21):
Pani podpredsedníčka, dajte hlasovať o návrhu uvedeného v spoločnej správe v časti IV s odporúčaním gestorského výboru ho schváliť.
Kollár, Boris, predseda NR SR (2023-03-16):
Vážené pani poslankyne, vážení pos... páni poslanci, skôr než budeme pokračovať v prerušenom rokovaní, by som chcel zablahoželať k významnému jubileu 60. rokov našemu kancelárovi Danovi Guspanovi. Pán kancelár, všetko dobré k narodeninám! (Potlesk.) Je to krásny vek. Skôr než spustíme hlasovanie, skôr než spustíme hlas... Nejde? Prosím? (Reakcia z pléna.) Robím si srandu, 53. Skôr než začneme hlasovať, aby sme si vedeli odhlasovať niektoré zmeny, tak bola požiadavka zo strany SaS o zvolanie grémia. My sa k tomu pridávame. Tak zvolávam teraz grémium. (Prestávka. Zasadnutie poslaneckého grémia. Po prestávke hlasy v sále. Zaznievanie gongu.)
Kollár, Boris, predseda NR SR (2021-07-01):
S ďalšou faktickou vystúpi pán poslanec Krajčír, nech sa páči.
Paška, Pavol, predseda NR SR (2013-09-17):
Pán predseda Huba.
Viskupič, Marián, poslanec NR SR (2019-10-23):
Ďakujem za slovo, pán predseda. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Blaha, Ľuboš, poslanec NR SR (2018-11-28):
Pán Poliačik, ono to znie tak vznešene, keď poviete, že ste lektor rétoriky. Len vy nie ste nič, čo by sa dalo nazvať učiteľom na vysokej škole alebo strednej škole. Vy, myslím, učíte na základnej škole, ak vôbec. A hovoriť o sebe ako o lektorovi je potom naozaj trošku nadnesené a pripomína mi to skôr ten internetový titul vášho kolegu Rajtára. A ono sa to ukázalo aj v tom vašom príhovore. Viete, keď poviete, že chcete bojovať proti tomu faulu toho slameného panáka, straw man fallacy, a potom používate celý svoj príhovor práve straw man fallacy, pretože poviete, a podporme ten kompakt, lebo by to mohlo ohroziť naše členstvo v Európskej únii, v schengene. To je čistý nezmysel. Čo tým ohrozujeme? Slovensko je suverénny štát a ďalej sa hlási k Európskej únii aj k schengenu. Alebo poviete, že ako keby tie práva migrantov nechránili doterajšie deklarácie ľudských práv, ako keby tento kompakt im zaručoval nejaké nadpráva. Sami dobre viete, že aj keby sme ten kompakt neodsúhlasili, nijako sa nemení ľudskoprávny status migrantov. A ďalej používate tieto isté argumentačné fauly. Najväčší je vlastne ten, že ste si ako príklad použili pána Mizíka, čo je ten najľahší spôsob ako argumentovať, protiargumentovať. Namiesto toho, aby ste sa bavili o argumentoch, ktoré tu zazneli, vecných argumentoch o tom, prečo odmietame kompakt. Nie, vy si vyberiete nejaký, nejaký prihlúply výrok. A toto je práve lacné a to je práve zneužívanie rétoriky. Anekdotálna evidencia. Tak vy poviete, že anekdotálna evidencia je použiť nejakú anekdotu, nejaký príklad zo života, ktorá je vytrhnutá z kontextu, a potom sami použijete vlastný príklad zo života vytrhnutý z kontextu, ktorý je pozitívny. Však to je úplne typický argumentačný faul. Sú aj negatívne, aj pozitívne skúsenosti. Čo váš príklad z Londýna na báze tohto vášho argumentu dokazuje? Nič, nič, absolútne nič. Tak prečo to používate a vyčítate Mizíkovi, že to používa tiež?! Absolútne nelogické, pán kolega. Vy ste absolútne zlyhali z logiky. Ďakujem.
Laurenčík, Milan, podpredseda NR SR (2020-11-24):
Ďakujem, pán podpredseda. Pýtam sa, či si žiada záverečné slovo aj pán spoločný spravodajca. Zároveň vás žiadam, aby ste oznámili termín hlasovania o tomto návrhu zákona, pán spoločný spravodajca.
B. Bugár, podpredseda NR SR: (2005-12-15):
Nasleduje prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 757/2004 Z. z. o súdoch a o zmene a doplnení niektorých zákonov (tlač 1395). Dávam slovo poslankyni Kataríne Tóthovej, aby návrh zákona uviedla v mene navrhovateľov za skupinu poslancov. Pani poslankyňa, nech sa páči.
Podmanický, Ján, poslanec NR SR (2011-03-29):
Pán podpredseda, ja vás znovu vyzývam, aby ste dodržiavali rokovací poriadok a aby ste prestali komentovať vystúpenia predrečníkov, nenáleží vám to. Je to v rozpore s rokovacím poriadkom.
Demian, Jaroslav, poslanec NR SR (2012-10-24):
Pán predseda, budeme teraz hlasovať o bodoch zo spoločnej správy 1, 2, 3, 4, 5, 6, 7, 8, teda o všetkých, s odporúčaním gestorského výboru schváliť.
J. Kovarčík, poslanec: (2007-03-22):
Prosím, dajte hlasovať.
Blanár, Juraj, podpredseda NR SR (2021-05-10):
Toľko s faktickou poznámkou na reakcie. Vážené pani poslankyne, páni poslanci, ďalej by mal vystúpiť v rozprave pán poslanec Taraba, ktorý ma ale ešte predtým požiadal o dobrovoľné prepadnutie jeho poradia na záver. Rovnako pán poslanec Richard Takáč, ktorý ma tiež požiadal, že dobrovoľne chce prepadnúť na záver. Čiže ďalší by mal vystúpiť v poradí pán poslanec Hattas, ktorého v rokovacej sále nevidím, to znamená, že mu prepadá poradie na záver. Po ňom by mala vystúpiť pani poslankyňa Vladimíra Marcinková, rovnako ju nevidím v rokovacej sále, prepadáva jej poradie na záver. A teraz by mal vystúpiť pán poslanec Marián Kéry, ktorého vidím v rokovacej sále a udeľujem mu slovo, a zároveň oznamujem, že ďalší po ňom v rozprave má vystúpiť pán poslanec Ján Benčík, nech sa pripraví. Nech sa páči, pán poslanec, máte slovo.
Glváč, Martin, podpredseda NR SR (2018-06-14):
Vážené panie poslankyne, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili dovčera do 12.00 hodiny 41 otázok na predsedu vlády a 51 otázok na členov vlády. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Panie poslankyne, páni poslanci, predseda vlády Peter Pellegrini sa písomne z rokovania o tomto bode programu ospravedlnil. Svojím zastupovaním poveril podpredsedu vlády pre investície a informatizáciu Richarda Rašiho, ktorého prosím, aby oznámil, kto z členov vlády bude odpovedať na otázky za neprítomných členov vlády. Nech sa páči, pán podpredseda.
Šeliga, Juraj, podpredseda NR SR (2020-09-29):
Prezentujme sa, prosím, a hlasujme. (Hlasovanie.) Prítomných 135 poslancov, za 104, proti nikto, zdržalo sa 31, hlasovali všetci prítomní. Konštatujem, že tento pozmeňujúci návrh sme schválili. Nech sa páči.
Takáč, Richard, poslanec NR SR (2021-06-29):
Ďakujem veľmi pekne za slovo, pán predsedajúci. Pani kolegyňa, ste nám tu troška pomenovali genézu pomaly 20 rokov dozadu, čo sa týka Slovenského pozemkového fondu (zaznievanie gongu), a hovorili ste o tom, že ako budú radi poctiví napríklad poľnohospodári vďaka fungovania Slovenského pozemkového fondu. A ja vám chcem pripomenúť, že vaša koalícia, vaša vláda v minulom roku zapríčinila to, že sa zdvihlo nájomné poľnohospodárom na Slovensku, a to od Slovenského pozemkového fondu, na základe tzv. obvyklej ceny nájmu, kde aktuálne vtedajšie vedenie Slovenského pozemkového fondu spolu s vedením ministerstva argumentovalo listom a povinnosťou z Bruselu, čo bol úplný nezmysel, čo sa dementovalo, vôbec to nebola pravda. Takže toto sú tie kroky, ktoré vy chcete spraviť. A druhá vec je ešte tá, že vy ste aj spomenuli, že by ste chceli napríklad, aby Slovenský pozemkový fond fungoval z hľadiska lehôt do 30 dní. No v tomto prípade, keď chcete, aby fungoval Slovenský pozemkový fond do 30 dní, tak budete musieť prijať raz toľko zamestnancov a dať im aj množstvo finančných prostriedkov zo štátneho rozpočtu, nakoľko napríklad aj narýchlo a podľa mňa nezmyselne teraz riešením presunov, presunom správy pod ŠOP-ku, čo sa týka aj Slovenského pozemkového fondu, Slovenský pozemkový fond príde o nemalé finančné prostriedky. Takže toto je výsledok rok a pol fungovania. Ďakujem.
Sulík, Richard, predseda NR SR (2011-06-30):
Pani poslankyňa Tomanová. Poprosím o kľud v miestnosti, máme posledné tri faktické poznámky. Ďakujem.
Laššáková, Jana, podpredsedníčka NR SR (2012-05-09):
Pán poslanec Muňko.
Kuciaňová, Magdaléna, poslankyňa NR SR (2019-11-27):
Ďakujem veľmi pekne. Pán predsedajúci, vzhľadom na závažnosť daného problému, ktorý je riešený v rámci tohto bodu programu, navrhujem hlasovanie na 17.00 hod. Dnes.
Grendel, Gábor, podpredseda NR SR (2021-11-24):
Ešte sa do rozpravy hlásil pán spravodajca, nech sa páči.
Laurenčík, Milan, podpredseda NR SR (2020-09-25):
Prosím, prezentujme sa a hlasujme. (Hlasovanie.) Prítomných 121, za 121. Konštatujem, že tento návrh sme schválili. Určili sme výbory a lehoty na prerokovanie uvedeného zákona. Teraz, prosím, poverenú členku osobitného kontrolného výboru na kontrolu činnosti Vojenského spravodajstva pani poslankyňu Zuzanu Šebovú, aby uviedla hlasovanie o návrhu uznesenia k Správe o plnení úloh Vojenského spravodajstva za rok 2019 . Pani poslankyňa, máte slovo, nech sa páči.
Bugár, Béla, podpredseda NR SR (2016-10-20):
Pani poslankyňa Kaščáková.
Ľ. Mušková, poslankyňa: (2008-02-14):
O potrebe existencie verejnoprávnych médií i s napĺňaním obsahu vysielania stanovených zákonom určite nikto nepochybuje. To, že dnes obsah vysielania vo verejnoprávnych médiách nekorešponduje s obsahom zákona, je chyba aj nás politikov, všetkých bez rozdielu príslušnosti k politickým stranám, pretože vágnym prístupom k tvorbe patričnej legislatívy sa spôsobilo, že verejnoprávne médiá sa ocitli v absolútne nezávideniahodnej situácii a jednou z príčin je práve podfinancovanie týchto médií, samozrejme, aj nedostatočná kontrola využívania týchto financií. Tento zákon, predpokladám, je jedným z prvých, ktorý by mal situáciu v týchto médiách konečne stabilizovať.
P. Hrušovský, predseda NR SR: (2004-02-05):
(Hlasovanie.) 132 prítomných, 58 za, 41 proti, 32 sa zdržalo, 1 nehlasoval. Návrh sme neschválili. Prosím, aby sme pristúpili k hlasovaniu o ďalšom kandidátovi.
Osuský, Peter, poslanec NR SR (2018-10-23):
Ďakujem pekne. Nedávna história Bratislavy nás uvádza do stavu, že poslanci mestského zastupiteľstva predali pozemky pod PKO, ale potom sa boli ochotní dušovať, že nemajú nič s tým, že PKO je dnes zrovnané so zemou. Lebo oni netušili, že keď predávajú pozemok pod stavbou, takže asi to má aj nejaké následky. Pred mnohými rokmi poslanci Slovenského snemu zbavili občanov Slovenskej republiky ľudských a občianskych práv a s kufrom ich naládovali do dobytčích vagónov. Ale boli presvedčení, že nemajú nič s tým, ako skončili tí občania, lebo oni boli nevinní, oni nehlasovali za Cyklón B. A teraz dostal pán minister druhú šancu akýmsi spôsobom stáť za svojím návrhom zákona, za svojím, nie za Madejovým, za svojím. A je to nečakané, že tú druhú šancu dostal kvôli Madejovi paradoxne, ale má možnosť postaviť sa za svoj návrh zákona, s ktorým sem prišiel, bez nehorázneho Madejovho prílepku. A ak sa dozviem, od kolegu Krajniaka, že on nebude hlasovať, tak to je presne ako tí, ktorí hovoria, ale my sme nehlasovali za zbúranie PKO a my sme nehlasovali za splynovanie židovských občanov Slovenskej republiky. Nie, ale otvorili tomu dvere. A ak otvoríme dvere na Ústavný súd, a potom povieme, ale my zaňho hlasovať nebudeme, tak je to to, čo som povedal a čo kolegu Krajniaka dojalo. To už bude pozde.
Hrnčiar, Andrej, podpredseda NR SR (2019-02-18):
Dávam slovo spoločnej spravodajkyni z výboru pre vzdelávanie, vedu, mládež a šport poslankyni Eve Smolíkovej, aby informovala Národnú radu o výsledku prerokovania tohto návrhu vo výboroch.
Šeliga, Juraj, podpredseda NR SR (2021-02-05):
Ďakujem. Pán poslanec Kamenický, nech sa páči.
Baška, Jaroslav, poslanec NR SR (2012-05-10):
Ďakujem veľmi pekne za slovo. Pán poslanec Galko, ja viem, počúva sa to zle, o tých odposluchoch, naozaj chcete to nejakým spôsobom rozšíriť teraz na dvadsať rokov. Ak si pamätám, tak pani poverená ministerka obrany, pani Radičová, si dala preskúmať aj veci, ktoré boli za nás v rokoch 2006 – 2010, a nič také nenašla. Naozaj sa vám to zle počúva, ja to chápem. Čo sa týka rozpočtových opatrení, tak na tú cestu, na Kysuce napríklad, sa neskladal len rezort obrany, ale aj ďalšie ministerstvá prispeli. A čo sa týka hasičskej techniky, tak bola financovaná tá hasičská technika, ktorá bola použitá v tých okresoch alebo v tých hasičských posádkach, ktoré boli veľmi blízko vojenských výcvikových priestorov, pretože rezort obrany mohol nakúpiť túto hasičskú techniku samostatne, ale určite to bolo lacnejšie cez rezort vnútra. Takže takýmto spôsobom sme si ošetrili hasičskú techniku vo vojenských výcvikových priestoroch. Pán poslanec Mihál, prečítali ste nejakú vetu o univerzálnom systéme. Myslím si, že to ale nebolo zabezpečenie sociálneho systému uniformovaných zložiek, ale skôr ten civilný dôchodkový systém. A myslím si, že táto veta, ktorú ste prečítali, sa netýkala práve týchto ozbrojených zložiek. Ďakujem.
L. Miklós, poslanec: (2008-05-15):
Pán kolega Záhumenský, vy ste hovorili o výstavbe infraštruktúry. Verte mi, že mne sa takisto nepáčia pri Galante tie plechové búdy ako možnože vám, resp. nevidím nikomu do srdca,  komu sa čo páči. Ale tam sa nestavalo preto, aká je tam pôda. Pretože je tam infraštruktúra, že je to blízko. A prečo sa stavalo v Žiline? Prečo sa Kia postavila v Žiline? Vôbec nerozmýšľali o pôde. Rozmýšľali o niečom úplne inom. Čiže to, kde je infraštruktúra, nezávisí od toho, aká je pôda. Ja som absolútne za to, aby sme vymysleli nejaký mechanizmus, ktorý nepoznám, ako prinútiť investorov, aby išli na čierne a hnedé plochy. Oného času na ministerstve životného prostredia, keď som ministroval, sme vypracovali celoslovenskú mapu možných lokalít priemyselných parkov, no z toho sa nič neuskutočnilo. A presne toto bol hlavný zmysel a hlavné kritérium, aby tam neboli zabraté dobré pôdy. Druhá oblasť. Znovu ste podčiarkovali environmentálnu funkciu, ktorú aj ja podčiarkujem. Presne o to ide. Presne o to ide. Pán poslanec, na svahoch Slovenského krasu renzina, ktorá je možno zaradená do siedmej skupiny, má oveľa vyššie environmentálne funkcie ako černozem pri Trnave. Verte mi, že je to tak. A podzol na Štrbskom plese má oveľa vyššie environmentálne funkcie a významnejšie ako hnedozem pri Nitre. Čiže, o to ide, že my nepristupujeme rovnako k ochrane pôdnych zdrojov. A ešte raz hovorím, v každom katastri, v každom území sú pôdne zdroje mimoriadnej významnosti. A teraz trošku politikárčenia. Prosím vás, čo by ste asi vy povedali, keby sme zaviedli naozaj to, že v každom katastri prvé dve bonitné triedy sa budú spoplatňovať? Ďakujem pekne.
Farkašovský, Karol, poslanec NR SR (2018-06-21):
Pán kolega, vzhľadom na to, že som dlho pôsobil v oblasti verejnoprávnych médií, veľmi dobre rozumiem lajtmotívu vášho návrhu, čo nespochybňujem. Dôležité je však si uvedomiť aj to, že generálny riaditeľ takejto inštitúcie by mal byť naozaj osobnosťou po všetkých stránkach. A ak dosiahneme stav a úroveň, že to bude naozaj profesionál s veľmi vážnou, serióznou, profesionálnou, osobnou históriou, znalosťami, schopnosťami, vedomosťami, zručnosťami, tak si myslím, že automaticky získa viac kredibility nielen medzi vlastnými zamestnancami, ale aj medzi politikmi a u širokej verejnosti. Pokiaľ ste spomenuli, že štandardom je aj v iných krajinách alebo iných inštitúciách, že zamestnanec alebo nominant zamestnancov sa zúčastňuje práce vo volebnej komisii na voľbu riaditeľa inštitúcie, samozrejme, ja viem o tom, len som položil veľmi pragmatickú otázku, či si vieme v praxi predstaviť toho zamestnanca RTVS, ktorého by eventuálne v zbore voliteľov zvolili za predsedu a v takejto funkcii by zamestnanec RTVS riadil voľbu svojho budúceho generálneho riaditeľa. To mi pripadá trošku vymykajúce sa z normálu. A ešte jedna poznámka. Hovorili ste o tých zástupcoch z rôznych sektorov. No ja kladiem len otázku, ako pán prezident olympijského výboru, či má nejaké vedomosti a znalosti z oblasti médií, alebo zástupca cirkvi či má znalosti a vedomosti z oblasti médií, teda to, čo vlastne médium potrebuje, aby mal relevantné otázky pri vypočúvaní generálneho riaditeľa.
Hrušovský, Pavol, podpredseda NR SR (2011-09-14):
Hlasujeme. (Hlasovanie.) 136 prítomných, 58 za, 23 proti, 55 sa zdržalo. Návrh sme neschválili. Prosím ďalší návrh.
P. Paška, predseda NR SR: (2007-02-01):
Teraz vás požiadam, aby ste v limite 15 minút odpovedali na otázky podľa vyžrebovaného poradia. Ako prvá bola vyžrebovaná otázka od pána poslanca Stanislava Kubánka a znie: „Pán predseda vlády, minulý týždeň ste na tlačovej konferencii po skončení zasadnutia vlády ukázali list vtedajšej ministerky I. Radičovej ministrovi J. Malchárkovi o možnosti investovania DSS do fondov rizikového kapitálu. Priblížte mi, čo znamenal obsah tohto listu.“ Nech sa páči, pán premiér.
Laurenčík, Milan, podpredseda NR SR (2020-07-24):
S procedurálnym... Pán minister. S procedurálnym návrhom pán poslanec Matúš Šutaj Eštok, nech sa páči.
Náhlik, Peter, poslanec NR SR (2016-11-22):
Vážený pán predsedajúci, vážený pán minister, vážené kolegyne, kolegovia, dovoľte mi, prosím, ako určenému spravodajcovi výboru predniesť spoločnú správu výborov Národnej rady o prerokovaní vládneho návrhu zákona, ktorým sa dopĺňa zákon č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov Národnej rady o prerokovaní vyššie uvedeného vládneho návrhu zákona. Národná rada uznesením č. 264 z 12. októbra 2016 pridelila vládny návrh zákona na prerokovanie týmto výborom, a to výboru pre financie a rozpočet a ústavnoprávnemu výboru. Určila zároveň výbor pre financie a rozpočet ako gestorský výbor. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. K predmetnému vládnemu návrhu zákona zaujali výbory tieto stanoviská: Odporúčanie pre Národnú radu návrh schváliť s pozmeňujúcimi a doplňujúcimi návrhmi, a to výbor pre financie a rozpočet uznesením č. 105 zo dňa 15. novembra 2016 a ústavnoprávny výbor uznesením č. 110 zo dňa 16. novembra 2016. Z uznesení výborov Národnej rady uvedených v III. bode tejto spoločnej správy vyplývajú pozmeňujúce a doplňujúce návrhy uvedené pod bodom IV tejto spoločnej správy. Gestorský výbor odporúča o návrhoch výboru Národnej rady, ktoré sú uvedené v spoločnej správe, hlasovať takto: o bodoch spoločnej správy č. 1 až 5 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade predmetný vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe. Spoločná správa výborov bola schválená uznesením gestorského výboru č. 112 z 21. novembra 2016. Týmto uznesením ma výbor zároveň poveril ako spoločného spravodajcu, aby som na schôdzi Národnej rady pri rokovaní o predmetnom vládnom návrhu zákona predkladal návrhy v zmysle príslušných ustanovení zákona o rokovacom poriadku. Ďakujem, pán predsedajúci, skončil som, otvorte, prosím, rozpravu. Ďakujem.
Sulík, Richard, predseda NR SR (2011-03-24):
Dve faktické poznámky. Uzatváram možnosť... (Reakcia z pléna.) Tri faktické poznámky. Poprosím mikrofón pre pána poslanca Mikolaja. Nech sa páči.
Sulík, Richard, predseda NR SR (2011-02-10):
Áno. Pozmeňujúci návrh pána poslanca Vörösa sme neschválili. Nech sa páči, ďalšie hlasovanie.
Pčolinský, Peter, podpredseda NR SR (2022-12-07):
Ďakujem pekne. Nedá mi, nedá mi nepovedať. Pán Šeliga, pri všetkej úcte rokovanie začalo 9.00 h. Otvoril som rozpravu, do ktorej som nedostal žiadnu písomnú prihlášku. Na to som sa opýtal, či sa chce prihlásiť niekto ústne. Okrem toho, že vy ako spravodajca ste zdvihli ruky, že chcete vystúpiť, sa neprihlásil nikto. Takže som možnosť prihlásiť sa ústne do rozpravy uzavrel, logicky v zmysle rokovacieho poriadku. Ja nechápem, čo ste rozčúlený. Ak vaši kolegovia sa chceli prihlásiť do rozpravy, tak mali tu byť o 9.00 h, ako začalo rokovanie. Čiže zbytočne sa rozčuľujete. O slovo požiadal v rámci rozpravy pán špeciálny prokurátor. Nech sa páči.
Solymos, László, poslanec NR SR (2013-06-04):
Ďakujem pekne. Vážená pani predsedajúca, prosím vás, dajte hlasovať o tom, že Národná rada prerokuje predložený návrh zákona v druhom čítaní.
Jarjabek, Dušan, poslanec NR SR (2015-04-24):
Ďakujem za slovo, pani predsedajúca. Ja by som sa veľmi nerád zapojil do tohto majálesu blbostí faktických poznámok, preto by som chcel reagovať na to, na istú časť toho, čo hovoril pán poslanec Martvoň, vecne. Bola tu nejaká kríza, povedzme váhostavoidná kríza, tá kríza otriasala celou spoločnosťou už len kvôli tomu, že by vznikol, že by vzniklo niekoľko tisíc nezamestnaných, vznikli by isté veľmi veľké škody, ktoré, by bolo úplne jedno, komu by boli prišité. Na konto toho vláda začala riešiť tento problém, dohodli sa veritelia, dohodol sa Váhostav, dohodla sa vláda a dohodli sa banky. Dohodli sa na riešení tohto problému. Dohodli sa na tom, že teda tento problém bude mať nejaké riešenie. Oni všetci sa dohodli. Vy si naozaj myslíte, že tie banky sú padnuté na hlavu? Čo sa stalo? No existuje dohoda, a nepáči sa len niektorým opozičným poslancom. Čiže toto tuná v tejto chvíli vôbec vracať sa k tomuto problému, ktorý je dávno vyriešený, je, nehnevajte sa, mlátenie prázdnej slamy. Opäť tu strácame čas aj týmito faktickými poznámkami. A možno v tejto chvíli aj mojou. Ďakujem za pozornosť.
Kondrót, Maroš, poslanec NR SR (2017-02-01):
Ďakujem, pán predsedajúci. Vážený pán minister, vážené pani poslankyne, vážení páni poslanci. Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení, dopĺňa zákon č. 541/2004 Z. z. o mierovom využívaní jadrovej energie a o zmene a doplnení niektorých zákonov v znení neskorších predpisov. Máme to ako tlač 359. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zák. o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory Národnej rady Slovenskej republiky: ústavnoprávny výbor, výbor pre hospodárske záležitosti, výbor pre pôdohospodárstvo a životné prostredie a výbor pre obranu a bezpečnosť. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali vo výbore do 17. marca 2017 a v gestorskom výbore do 20. marca 2017. Pán predsedajúci, otvorte, prosím, všeobecnú rozpravu.
P. Hrušovský, predseda NR SR: (2005-06-21):
(Hlasovanie.) 116 prítomných, 114 za, 1 sa zdržal, 1 nehlasoval. Návrh sme schválili. Teraz poprosím pána poslanca Mikloška, aby z poverenia výboru predniesol Národnej rade návrhy hlasovaní k vládnemu návrhu zákona, ktorým sa mení a dopĺňa zákon č. 218/1949 Zb. o hospodárskom zabezpečení cirkví a náboženských spoločností štátom v znení neskorších predpisov (tlač 1160). Nech sa páči, pán poslanec.
Bugár, Béla, podpredseda NR SR (2018-10-16):
Prezentujme sa a hlasujme o týchto bodoch zo spoločnej správy. (Hlasovanie). Prítomných 138 poslancov, za 95, proti 8, zdržalo sa 34 poslancov, 1 nehlasoval. Tieto body zo spoločnej správy sme schválili. Nech sa páči ďalej.
Blanár, Juraj, poslanec NR SR (2020-10-20):
Pán predseda, vážená snemovňa, navrhujem za náš poslanecký klub SMER – sociálna demokracia vyradiť z rokovania tejto schôdze všetky body programu, ktoré nesúvisia s bojom proti pandémii COVID-19. Ako zdôvodnenie uvádzam, pán predseda, po v podstate víkendových protestoch je zhromaždenie parlamentu najväčším zhromaždením, ktoré obsahuje viac ako šiestich ľudí, a dochádza k veľkému riziku zdravotnému, a preto si myslíme, že z tohto dôvodu by mal parlament rokovať iba o tých bodoch, ktoré sú nevyhnutné v súvislosti s bojom pandémie COVID-19. Samozrejme, ktoré sú to body, lebo teraz som počul pána Pčolinského, aby ste ich vyradili, nechávam na vás, pán predseda, pretože ste zostavovali program. Ďakujem pekne.
Pčolinský, Peter, podpredseda NR SR (2022-11-15):
Ďakujem pekne. S ďalšou faktickou pán poslanec Suja.
Laššáková, Jana, podpredsedníčka NR SR (2015-01-28):
Príjemné dobré ráno, vážené panie poslankyne, páni poslanci, otváram druhý rokovací deň 46. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Miroslav Beblavý, Juraj Droba, Jozef Mihál. Na zahraničnej pracovnej ceste je pán poslanec František Šebej. Podľa schváleného programu pristúpime k druhému čítaniu o zákone z 2. decembra 2014, ktorým sa mení a dopĺňa zákon č. 311/2011 Z. z. Zákonník práce v znení neskorších predpisov a ktorým sa menia a dopĺňajú niektoré zákony, vrátenom prezidentom Slovenskej republiky na opätovné prerokovanie Národnou radou . Materiál má tlač 1341. Spoločným spravodajcom je predseda výboru pre sociálne veci poslanec Ján Podmanický, ktorý je tu prítomný, a poprosím ho, aby informoval Národnú radu o výsledku prerokovania vráteného zákona vo výboroch. Nech sa páči, pán spravodajca. Poprosím vás, nech sa páči.
Svrček, Miloš, poslanec NR SR (2023-03-16):
Informácia neobsahuje pozmeňujúce návrhy, preto dajte, prosím, hlasovať o pozmeňujúcom návrhu pani poslankyne Krištúfkovej.
Bugár, Béla, podpredseda NR SR (2019-09-11):
Prezentujme sa a hlasujme. (Hlasovanie.) Prítomných 143 poslancov, za 89, zdržalo sa 54 poslancov. Návrh sme schválili. Ďalšie hlasovanie.
Laššáková, Jana, podpredsedníčka NR SR (2015-06-19):
Pán poslanec, nemôžem dať o vašom návrhu hlasovať vzhľadom na to, že rokovací poriadok určuje pravidlá. Vyhlasujem krátku prestávku do 11.20 a budeme pokračovať. Panie poslankyne, páni poslanci, ešte chcem privítať na balkóne študentov z gymnázia z Považskej Bystrice. Vitajte! (Potlesk.) (Prestávka.) (Po prestávke.)